**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turėti aukštąjį universitetinį jam prilygintą socialinių, verslo ir viešosios vadybos, ugdymo ar humanitarinių mokslų krypčių grupės išsilavinimą (bakalauro kvalifikacinį laipsnį);
   2. turėti ne mažesnę kaip 1 metų darbo patirtį projektų, programų, mokymų ar renginių organizavimo srityje;
   3. mokėti pažengusio vartotojo lygmens B2 lygiu anglų kalbą.

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
   1. Įgyvendina tinkamą Europos sąjungos programos Erasmus+ jaunimo srities bendradarbiavimo partnerysčių ir nedidelio masto partnerysčių projektų administravimo ciklą, konsultuoja galimus ir esamus pareiškėjus apie programos Erasmus+ teikiamas galimybes;
   2. Įgyvendina tinkamą Europos sąjungos programos Erasmus+ akreditacijų jaunimo srityje suteikimo procesą, konsultuoja galimus ir esamus pareiškėjus;
   3. Teikia metodinę pagalbą dotacijų gavėjams, koordinuoja ar rengia reikalingus veiklos kokybės gerinimui reikalingus dokumentus (metodinę medžiagą, nuostatų, metodikų, taisyklių ir kt.);
   4. Bendradarbiauja suvedant visą reikiamą informaciją į programų administravimo duomenų bazes ir reikiamus Europos Komisijos IT įrankius;
   5. Organizuoja ir vykdo nacionalinius bei tarptautinius mokymosi kursus ir kitas veiklas, įtrauktas į Skyriaus mokymo ir bendradarbiavimo veiklų planą;
   6. Įgyvendina Erasmus+ jaunimo srities finansuotų projektų lankymus ir patikras;
   7. Dalyvauja renginiuose, susijusiuose su ES programų jaunimui pristatymu ir vykdymu;
   8. Atlieka kitas programų teisės aktų nustatytas funkcijas, vykdo kitus Skyriaus vedėjo pavedimus, susijusius su pareigybės funkcijų įgyvendinimu.